**ACTELE NECESARE ÎN VEDEREA ELIBERĂRII**

**CERTIFICATELOR/EXTRASELOR MULTILINGVE DE STARE CIVILĂ**

* **NOU !!! ÎN CONF. CU PREVEDERILE ART. 158 ALIN 1 DIN HG 255/2024  cererea pentru certificat duplicat/extras sau formular multilingv/Adeverință cu privire la statutul civil se depune în sistem informatizat S.I.I.E.A.S.C. (Sistemul Informatic Integrat de Emitere Actelor de Stare Civila) la oricare Primărie/Serviciu de stare civilă/SPCLEP din România, INDIFERENT de localitatea în care este întocmit actul de stare civilă sau are domiciliul solicitantul.**
* **ACTUL DE IDENTITATE** (***C.I, B.I, C.I.P, paşaport CRDS***) aflat în termenul de valabilitate atât la depunerea cererii cât şi la ridicarea certificatului (în original), certificatul vechi (în original

# DOCUMENTE JUSTIFICATIVE din care să rezulte că persoana este îndreptăţită în original;

* În situaţia în care certificatul este solicitat prin intermediul unui împuternicit este necesară prezentarea de către mandatar **a unei** procuri speciale în original, însoţită de actul său de identitate**.**
* Certificatul se poate elibera avocaților împuterniciți de către *titulari* sau de către reprezentanții legali ai acestora, în baza **împuternicirii avocațiale** emise cu respectarea prevederilor Legii nr. 51/1995.
* Nu se eliberează certificat de deces prin împuternicire avocațială ci doar prin procură specială.
* **Atenţie! În cuprinsul procurii este necesar să se regăsească *referirea expresă la obiectul mandatului* şi anume aceea** că solicitantul este împuternicit de persoana îndreptăţită, să-l reprezinte la Primăria Rebricea – Compartiment Stare Civilă, pentru depunerea cererii şi ridicarea certificatului de naştere sau căsătorie. Nu vor fi luate în considerare procurile a căror scop este general.
* **Procura specială trebuie să fie autentificată de oricare dintre următoarele autorităţi:** Notarul public din România, Misiunea diplomatica sau oficiul consular al României din ţara în care se află persoana îndreptăţită, Notarul public străin, în acest caz procura urmând a fi supralegalizată prin aplicarea apostilei, conform Convenţiei de la Haga din 5 octombrie 1961.
* **Atenție! PLASTIFIEREA CERTIFICATELOR ESTE INTERZISĂ** art.10 alin.(9) din L. nr. 119/1996

**E bine de ştiut!**

* În caz de **pierdere, furt sau distrugere** a certificatului de stare civilă **se eliberează un nou certificat numai persoanelor îndreptăţite, personal sau prin împuternicit cu procură specială**.
* Certificatele de stare civilă se completează în limba română, ţinându-se seama de datele care rezultă din cuprinsul actului şi de modificările care decurg din menţiunile înscrise ulterior întocmirii acestuia.
* În situaţia în care, la depunerea cererilor de eliberare a certificatelor, se stabileşte că au intervenit modificări la numele şi/sau prenumele titularului actului, cetăţean român sau persoană fără cetăţenie cu domiciliul în România, **acestea se soluţionează *după clarificarea neconcordanţelor***.

# Nu se eliberează certificat de deces pe bază de împuternicire avocaţială;

* **Certificatul de naştere** se eliberează **numai titularului actului** (începând de la vârsta de 14 ani) personal sau prin împuternicit cu procură specială.
* Copiii minori (care nu au act de identitate), precum şi cei puşi sub interdicţie, solicită eliberarea certificatului de naştere în nume propriu, asistaţi de unul dintre părinţi sau, după caz, de tutore, care semnează cererea. Certificatul se eliberează părintelui sau reprezentantului legal.
* Minorii în vârstă de **peste 14 ani, care au act de identitate**, solicită şi primesc certificatul de naştere în nume propriu ori prin împuternicit cu procură specială.
* **Certificatul de căsătorie** se poate elibera **unuia dintre soţi sau, pentru motive întemeiate, la cerere, ambilor soţi.** Pentru soţul supravieţuitor sau, în caz de divorţ, pentru motive întemeiate, se pot elibera certificate de căsătorie doar cu menţiunile corespunzătoare.
* **Certificatul de deces** se eliberează **membrilor familiei sau altor persoane îndreptăţite** care justifică motivele pentru care solicită certificatul (justificarea se face prin prezentarea certificatelor de stare civilă, documentelor privind încheierea unor contracte de întreţinere, testament).